**Uznesenia**

**Štátnej komisie pre voľby a kontrolu financovania politických strán**

**25. máj 2016**

*Uznesenie č. 1/1/1*

*Štátna komisia pre voľby a kontrolu financovania politických strán schvaľuje navrhovaný program rokovania.*

***Uznesenie č. 1/3/1***

*Štátna komisia pre voľby a kontrolu financovania politických strán ukladá Úradu štátnej komisie doručiť politickým stranám AGRÁRNA STRANA VIDIEKA, DEMOKRATICKÁ OBČIANSKA STRANA, Hnutie za demokratické Slovensko, IDEA, Občianski liberáli, ODVAHA - Veľká národná a proruská koalícia, PRÁVO A SPRAVODLIVOSŤ, Robíme to pre deti - SF, Rómska iniciatíva Slovenska, Strana zelených, VZDOR - strana práce, Združenie robotníkov Slovenska, Zelená vlna, Zelení - Strana národnej prosperity, oznámenie o začatí správneho konania podľa § 31 ods. 2 zákona č. 85/2005 Z. z. o politických stranách a politických hnutiach v znení neskorších predpisov vo veci nepredloženia výročnej správy v lehote podľa § 30 ods. 1 citovaného zákona.*

*Lehotu na doručenie vyjadrenia Štátna komisia pre voľby a kontrolu financovania politických strán stanovuje na 7 kalendárnych dní.*

***Uznesenie č. 1/3/2***

*Štátna komisia pre voľby a kontrolu financovania politických strán ukladá Úradu štátnej komisie doručiť politickej strane JEDNOTA - ľavicová strana Slovenska oznámenie o začatí správneho konania podľa § 31 ods. 2 zákona č. 85/2005 Z. z. o politických stranách a politických hnutiach v znení neskorších predpisov vo veci nepredloženia výročnej správy v lehote podľa § 30 ods. 1 citovaného zákona.*

*Lehotu na doručenie vyjadrenia Štátna komisia pre voľby a kontrolu financovania politických strán stanovuje na 7 kalendárnych dní.*

***Uznesenie č. 1/4/1***

*Štátna komisia pre voľby a kontrolu financovania politických strán sa uzniesla, že pokiaľ  
sa v hlasovaní o uložení pokuty v konaní podľa § 19 zákona č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov nedosiahne väčšina potrebná na uloženie pokuty, má sa za to, že konanie sa zastavuje, a to podľa § 30 ods. 1 písm. j) zákona č. 71/1967 Zb. o správnom konaní (správny poriadok) v spojení s § 15 ods. 2 zákona č. 180/2014 Z. z.  
o podmienkach výkonu volebného práva a o zmene a doplnení niektorých zákonov.*